สำหรับคนที่มองหาของหวาน,ขนมปัง,นมปั่นแถวๆวังหิน ร้านนี้เป็นอีก 1 ทางเลือกนะคะ
วันนี้เมนูที่สั่ง
1. ปังชาเย็น (ปังกรอบ) 65฿.
- อร่อยไม่หวานมาก จานใหญ่เหมาะกับมาทานกับเพื่อนๆ
 
2. ปังโอวัลตินภูเขาไฟ (ปังกรอบ) 75฿.
- จานใหญ่กว่าปังชาเย็นอีกค่ะ (ดีนะมา 4 คน) ขนมปังด้านในกรอบดีค่ะ อีกอย่างซ่อนวิปครีมไว้ข้างในด้วยหล่ะ ทานเยอะๆก็แอบเลี่ยนเหมือนกันนะ แต่คนชอบขนมหวานก็คงชอบนะคะ

3. นมปั่น คาราเมล อัลมอนด์ 90฿.
- หอมคาราเมลมาก อร่อยเลยหล่ะค่ะ แต่สำหรับคนที่ไม่ชอบทานหวานคงไม่ค่อยถูกปากเท่าไหร่ (โดยส่วนตัวอร่อยมาก)

4. ขนมปังสังขยา (ปังกรอบ) 30฿./แผ่น
- ไม่หวาน ขนมปังกรอบดี 

5. ขนมปังกระเทียม (ชีส) 52฿./แผ่น
- ชีสยืดๆๆๆ หอมกระเทียมเหมือนได้กินพิซซ่าชิ้นเล็กๆ 
ออกเค็มหน่อยๆ เรียกน้ำหนักได้ดีเลยทีเดียว

โดยรวมอร่อย ,ร้านสะอาด , บรรยากาศเหมาะกับมานั่งทานกับเพื่อนๆค่ะ ราคาก็ถือว่ากลางๆแต่บางเมนูแอบสูงอยู่บ้างแต่ถ้ามาหลายคนแล้วหารกันก็ไม่เท่าไหร่ 
สรุปมื้อนี้หมดไป 447฿.